ᱠᱚᱱᱫᱷᱚᱢᱟᱲ ᱡᱤᱞᱞᱟᱹ

ᱠᱚᱱᱫᱷᱚᱢᱟᱲ ᱡᱤᱞᱞᱟ ᱵᱷᱟᱨᱚᱛ ᱫᱤᱥᱚᱢ ᱨᱮᱭᱟᱜ ᱳᱰᱤᱥᱟ ᱯᱚᱱᱚᱛ ᱨᱮ ᱢᱮᱱᱟᱜ ᱢᱤᱫ ᱦᱚᱱᱚᱛ ᱠᱟᱱᱟ ᱾ ᱠᱚᱱᱫᱷᱚᱢᱟᱲ ᱡᱤᱞᱞᱟ ᱫᱚ ᱥᱤᱨᱤᱡᱽ ᱨᱮᱭᱟᱜ ᱥᱚᱨᱚᱜᱽ ᱢᱮᱱᱛᱮ ᱦᱚᱸᱠᱚ ᱢᱮᱛᱟᱜᱼᱟ ᱾ ᱱᱚᱰᱮ ᱢᱮᱱᱟᱜ ᱫᱚᱨᱤᱝᱵᱟᱰᱤ ᱢᱟ ᱳᱰᱤᱥᱟ ᱨᱮᱭᱟᱜ ᱠᱟᱥᱢᱤᱨ ᱢᱮᱱᱛᱮ ᱠᱚ ᱢᱮᱛᱟᱜᱼᱟ ᱾ ᱱᱚᱣᱟ ᱨᱮᱭᱟᱜ ᱦᱮᱰᱠᱣᱟᱴᱚᱨ ᱫᱚ ᱯᱷᱩᱞᱵᱟᱬᱤ ᱾ ᱟᱨᱟᱢ ᱟᱨ ᱥᱩᱠᱩᱱ ᱛᱚᱞᱟᱥ ᱨᱮᱠᱚ ᱦᱟ.ᱡᱩᱜ ᱠᱟᱱ ᱥᱟᱸᱜᱷᱟᱨᱤᱭᱟ. ᱠᱚ ᱞᱟ.ᱜᱤᱫ ᱫᱚ ᱱᱚᱰᱮ ᱟ.ᱰᱤᱜᱟᱱ ᱡᱟᱭ ᱢᱮᱱᱟᱜᱼᱟ ᱾ ᱱᱚᱰᱮᱱᱟᱜ ᱵᱤᱨ ᱡᱤᱭᱚᱱ, ᱦᱚᱲᱢᱚ ᱥᱟᱦᱟᱣ ᱦᱚᱭ ᱦᱤᱥᱤᱫ, ᱵᱩᱨᱩ, ᱡᱷᱟᱨᱱᱚ ᱟᱨ ᱦᱚᱨ ᱠᱚᱫᱚ ᱟ.ᱰᱤ ᱦᱚᱲᱟᱜ ᱢᱚᱱᱮᱭ ᱢᱩᱦᱤᱛ ᱜᱚᱫᱟ ᱾ ᱠᱚᱱᱫᱷᱚᱢᱟᱲ ᱫᱚ ᱛᱤ ᱵᱟᱰᱚᱦᱤ ᱞᱟ.ᱜᱤᱫ ᱟ.ᱰᱤ ᱜᱮ ᱧᱩᱛᱩᱢ ᱟᱱᱟ ᱾ ᱱᱚᱰᱮᱱᱟᱜ ᱫᱳᱠᱨᱟ, ᱴᱮᱨᱟᱼᱠᱟᱸᱴᱟ, ᱢᱟᱫ ᱨᱮᱭᱟᱜ ᱠᱟ.ᱢᱤ ᱥᱟᱺᱜᱤᱧ ᱥᱟᱺᱜᱤᱧ ᱫᱷᱟ.ᱵᱤᱡ ᱩᱯᱨᱩᱢ ᱮ ᱵᱮᱱᱟᱣ ᱦᱩᱭ ᱟᱠᱟᱫᱼᱟ ᱾ "Orissa reference: glimpses of Orissa," Sambit Prakash Dash, TechnoCAD Systems, 2001"The Orissa Gazette," Orissa (India), 1964"Lonely Planet India," Abigail Blasi et al, Lonely Planet, 2017, ISBN 9781787011991

ᱠᱚᱱᱫᱷᱚᱢᱟᱲ ᱦᱚᱱᱚᱛ ᱨᱮᱭᱟᱜ ᱛᱷᱟᱯᱚᱱ ᱫᱚ ᱑᱙᱙᱔ ᱥᱟᱞᱮᱨᱮ ᱦᱩᱭ ᱞᱮᱱ ᱛᱟᱦᱮᱸᱫ ᱾ ᱤᱱᱟ. ᱚᱠᱛᱚ ᱨᱮᱫᱚ ᱯᱷᱩᱞᱵᱟᱬᱤ ᱡᱤᱞᱞᱟ ᱠᱷᱚᱱ ᱠᱚᱱᱫᱷᱚᱢᱟᱲ ᱟᱨ ᱵᱚᱣᱫᱷ ᱧᱩᱛᱩᱢᱟᱱ ᱵᱟᱨᱭᱟ ᱦᱚᱱᱚᱛ ᱵᱮᱱᱟᱣ ᱞᱮᱱ ᱛᱟᱦᱮᱸᱫ ᱾ ᱠᱚᱱᱫᱷᱚᱢᱟᱲ ᱫᱚ ᱥᱚᱨᱮᱥ ᱞᱟᱠᱪᱟᱨ ᱟᱠᱷᱲᱟ ᱨᱮᱭᱟᱜ ᱪᱤᱱᱦᱟ. ᱠᱟᱱᱟ ᱾ ᱢᱚᱣᱨᱭᱚ ᱥᱚᱢᱨᱟᱴ ᱚᱥᱳᱠ ᱫᱚ ᱡᱚᱣᱜᱚᱫᱟ ᱨᱮᱭᱟᱜ ᱫᱷᱤᱨᱤᱚᱞ ᱨᱮ ᱱᱩᱠᱩ ᱵᱤᱨ ᱴᱚᱴᱷᱟ ᱨᱤᱱ ᱦᱚᱲ ᱠᱚᱣᱟᱜ ᱮ ᱩᱫᱩᱜ ᱥᱚᱫᱚᱨ ᱟᱠᱟᱫᱼᱟ ᱾ ᱱᱚᱰᱮᱱᱟᱜ ᱜᱷᱟᱴ ᱨᱮᱭᱟᱜ ᱮᱞᱟᱠᱟ ᱡᱟᱦᱟᱸ ᱫᱚ ᱠᱚᱲᱤᱝᱜᱚ ᱢᱮᱱᱛᱮ ᱠᱚ ᱢᱮᱛᱟᱜᱼᱟ ᱛᱟᱞᱟᱡᱩᱜᱽ ᱨᱮ ᱡᱟ.ᱛᱨᱤ ᱠᱚᱣᱟᱜ ᱥᱟ.ᱜᱟ.ᱭ ᱨᱮ ᱦᱮᱡ ᱞᱮᱱ ᱛᱟᱦᱮᱸᱫ ᱾ ᱱᱚᱣᱟ ᱴᱚᱴᱷᱟ ᱨᱮᱭᱟᱜ ᱵᱮᱵᱷᱟᱨ ᱫᱚ ᱛᱟᱞᱟ ᱵᱷᱟᱨᱚᱛ ᱫᱷᱟᱹᱵᱤᱡ ᱵᱩᱞᱩᱝ ᱥᱮᱴᱮᱨ ᱞᱟᱹᱜᱤᱫ ᱛᱟᱦᱮᱸ ᱠᱟᱱᱟ ᱾ ᱡᱚᱛᱚ ᱥᱮᱞᱮᱫ ᱠᱟᱛᱮ ᱢᱮᱱ ᱞᱮᱠᱷᱟᱱ ᱥᱤᱨᱡᱚᱱ ᱟᱨ ᱱᱟᱜᱟᱢ ᱨᱮᱭᱟᱜ ᱢᱤᱫ ᱥᱚᱱᱚᱛ ᱥᱚᱝᱜᱚᱢ ᱜᱮ ᱠᱚᱱᱫᱷᱚᱢᱟᱲ ᱨᱮᱭᱟᱜ ᱢᱩᱬᱩᱛ ᱩᱯᱨᱩᱢ ᱫᱚ ᱾

ᱢᱩᱠᱷᱤᱭᱟ. ᱢᱩᱦᱤᱛ

ᱯᱷᱩᱞᱵᱟᱬᱤ

ᱯᱷᱩᱞᱵᱟᱬᱤ ᱫᱚ ᱦᱚᱱᱚᱛ ᱦᱮᱰᱠᱣᱟᱴᱚᱨ ᱠᱟᱱᱟ ᱾ ᱱᱚᱣᱟ ᱫᱚ ᱥᱤᱧᱤᱡᱽ ᱱᱚᱡᱚᱨ ᱛᱮᱫᱚ ᱢᱤᱫ ᱟ.ᱰᱤ ᱪᱚᱨᱚᱠ ᱴᱚᱴᱷᱟ ᱠᱟᱱᱟ ᱾ ᱜᱚᱴᱟᱯᱟᱲᱟ ᱠᱷᱚᱱ ᱵᱩᱨᱩ ᱛᱮ ᱜᱷᱮᱨᱟᱣ ᱟᱠᱟᱱᱟ ᱟᱨ ᱯᱮ ᱯᱟᱦᱴᱟ ᱠᱷᱚᱱ  ᱯᱤᱞᱞᱚᱥᱚᱞᱩᱝᱠᱤ ᱱᱟ.ᱭ ᱞᱤᱸᱜᱤᱱ ᱠᱟᱱᱟ ᱾ ᱵᱷᱮᱴᱠᱷᱳᱞ ᱟᱨ ᱵᱨᱟᱢᱦᱚᱬᱤᱼᱫᱮᱵᱤ ᱵᱩᱨᱩ ᱪᱮᱛᱟᱱ ᱠᱷᱚᱱ ᱱᱟᱜᱟᱨ ᱨᱮᱭᱟᱜ ᱥᱚᱨᱮᱥ ᱨᱩᱯ ᱧᱮᱞ ᱜᱟᱱᱚᱜᱼᱟ ᱾ ᱦᱟᱯᱛᱟᱠᱤᱭᱟ. ᱵᱟᱡᱟᱨ, ᱡᱚᱜᱚᱱᱱᱟᱛᱷ ᱟᱨ ᱱᱟᱨᱟᱭᱚᱬᱤ ᱢᱩᱫᱽᱨᱤ ᱱᱚᱰᱮᱱᱟᱜ ᱟᱨ ᱢᱤᱫ ᱢᱟᱨᱟᱝ ᱢᱩᱦᱤᱛᱟᱱ ᱴᱚᱴᱷᱟ ᱠᱟᱱᱟ ᱾ ᱥᱚᱲᱚᱠ ᱛᱮ ᱛᱟᱲᱟᱢ ᱟᱨᱵᱟᱝ ᱱᱟ.ᱭ ᱟᱲᱮ ᱨᱮ ᱴᱚᱞᱦᱟᱣᱜ ᱫᱚ ᱟ.ᱰᱤ ᱠᱩᱥᱤ ᱵᱩᱡᱷᱟ.ᱣᱜᱼᱟ ᱾

ᱯᱩᱛᱩᱰᱤ ᱡᱷᱟᱨᱱᱟ

ᱯᱩᱛᱩᱰᱤ ᱫᱚ ᱥᱤᱨᱤᱡᱽ ᱛᱟᱞᱟᱨᱮ ᱵᱚᱥᱠᱚᱫ ᱟᱠᱟᱱ ᱢᱤᱫ ᱟ.ᱰᱤ ᱪᱚᱨᱚᱠ ᱡᱟᱭᱜᱟ ᱠᱟᱱᱟ ᱡᱟᱦᱟᱸᱨᱮ ᱥᱚᱞᱩᱝᱠᱤ ᱱᱟ.ᱭ ᱫᱚ ᱖᱐ ᱯᱷᱤᱴ ᱪᱮᱛᱟᱱ ᱠᱷᱚᱱ ᱞᱤᱸᱜᱤ ᱟᱬᱜᱚᱱ ᱠᱟᱱᱟ ᱾ ᱜᱚᱢᱦᱮᱲ ᱶᱤᱨ ᱛᱟᱞᱟ ᱡᱷᱟᱨᱱᱟ ᱠᱷᱚᱱ ᱧᱩᱨᱩᱜ ᱠᱟᱱ ᱫᱟᱜ ᱨᱮᱭᱟᱜ ᱥᱟᱰᱮ ᱟ.ᱰᱤ ᱥᱚᱨᱮᱥ ᱟ.ᱭᱠᱟ.ᱣᱜᱼᱟ ᱾ ᱯᱩᱛᱩᱰᱤ ᱡᱷᱟᱨᱱᱟ ᱯᱷᱩᱞᱵᱟᱬᱤ ᱵᱟᱡᱟᱨ ᱠᱷᱚᱱ ᱑᱕ ᱠᱤᱞᱚ ᱢᱤᱴᱚᱨ ᱥᱟᱺᱜᱤᱧ ᱨᱮ ᱢᱮᱱᱟᱜᱼᱟ ᱾

ᱵᱚᱞᱟᱥᱚᱝᱠᱩᱯᱟ

ᱱᱚᱣᱟ ᱴᱚᱴᱷᱟ ᱫᱚ ᱵᱚᱨᱚᱞᱟ ᱫᱮᱵᱤ ᱞᱟ.ᱜᱤᱫ ᱧᱩᱛᱩᱢ ᱮ ᱟᱢᱮᱮᱴ ᱟᱠᱟᱫᱼᱟ ᱡᱟᱦᱟᱸᱭ ᱤᱫᱤ ᱠᱟᱛᱮ ᱢᱟᱱᱟᱣ ᱵᱟᱛᱟᱣ ᱢᱮᱱᱟᱜᱼᱟ ᱫᱚ ᱩᱱᱤ ᱫᱚ ᱥᱟᱝᱥᱟᱨ ᱫᱩᱜ ᱫᱚᱦᱚᱭ ᱫᱮᱵᱤ ᱠᱟᱱᱟᱭ ᱾ ᱚᱱᱟ ᱴᱚᱴᱷᱟ ᱨᱤᱱ ᱦᱚᱲ ᱫᱚ ᱚᱸᱰᱮ ᱫᱤᱱᱟ.ᱢ ᱦᱤᱞᱚᱜ ᱜᱮ ᱫᱮᱵᱤ ᱵᱚᱸᱜᱟ ᱟᱭ ᱞᱟ.ᱜᱤᱫ ᱥᱮᱱ ᱟᱠᱟ ᱠᱚ ᱛᱟᱦᱮᱸᱱᱟ ᱾ ᱵᱟ.ᱲᱛᱤ ᱞᱮᱠᱟ ᱛᱮᱫᱚ ᱯᱟᱨᱵᱚᱱ ᱚᱠᱛᱚ ᱨᱮ ᱚᱸᱰᱮ ᱫᱚ ᱟ.ᱰᱤ ᱵᱷᱤᱲ ᱛᱟᱦᱮᱸᱱᱟ ᱾ ᱫᱚᱥᱚᱦᱚᱨᱟ ᱯᱩᱡᱟ ᱫᱚ ᱚᱸᱰᱮ ᱯᱩᱨᱟ. ᱜᱚᱨᱚᱡᱽ ᱟᱨ ᱦᱩᱞᱟ.ᱥ ᱥᱟᱶᱛᱮ ᱢᱟᱱᱟᱣ ᱦᱩᱭᱩᱜᱼᱟ ᱾ ᱯᱤᱞᱞᱚᱥᱚᱞᱩᱝᱠᱤ ᱵᱟᱸᱫᱽ ᱵᱤᱨᱥᱚᱲᱮ ᱢᱟᱱᱚᱣ ᱞᱟ.ᱜᱤᱫ ᱫᱚ ᱢᱤᱫ ᱱᱟᱯᱟᱭ ᱴᱷᱟᱶ ᱠᱟᱱᱟ ᱟᱨ ᱱᱚᱣᱟ ᱫᱚ ᱵᱚᱞᱟᱥᱠᱩᱢᱯᱟ ᱠᱷᱚᱱ ᱥᱩᱢᱩᱝ ᱯᱮ ᱠᱤᱞᱚ ᱢᱤᱴᱚᱨ ᱥᱟᱺᱜᱤᱧ ᱨᱮ ᱢᱮᱱᱟᱜᱼᱟ ᱾ ᱟᱨᱟᱢ ᱞᱟ.ᱜᱤᱫ ᱟᱨ ᱥᱟ.ᱱᱛᱤ ᱥᱟᱶᱛᱮ ᱚᱠᱛᱚ ᱠᱷᱮᱢᱟᱣ ᱞᱟ.ᱜᱤᱫ ᱱᱚᱣᱟ ᱫᱚ ᱡᱚᱛᱚ ᱠᱷᱚᱱ ᱥᱚᱨᱮᱥ ᱴᱚᱴᱷᱟ ᱠᱟᱱᱟ ᱾ ᱵᱚᱞᱟᱥᱠᱩᱢᱯᱟ ᱫᱚ ᱯᱷᱩᱞᱵᱟᱬᱤ ᱠᱷᱚᱱ ᱑᱕ ᱠᱤᱞᱚ ᱢᱤᱴᱚᱨ ᱥᱟᱺᱜᱤᱧ ᱨᱮ ᱢᱮᱱᱟᱜᱼᱟ ᱾

ᱵᱤᱨᱩᱯᱟᱠᱷᱭᱚ ᱢᱩᱫᱽᱨᱤ

ᱵᱤᱨᱩᱯᱟᱠᱷᱭᱚ ᱢᱩᱫᱽᱨᱤ ᱫᱚ ᱯᱷᱩᱞᱵᱟᱬᱤ ᱠᱷᱚᱱ ᱖᱐ ᱠᱤᱞᱚ ᱢᱤᱴᱚᱨ ᱥᱟᱺᱜᱤᱧ ᱪᱟᱠᱯᱟᱰᱟ ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱢᱩᱫᱽᱨᱤ ᱫᱚ ᱵᱷᱚᱜᱚᱵᱟᱱ ᱥᱤᱵᱽ ᱞᱟ.ᱜᱤᱫ ᱟᱞᱟᱭ ᱟᱠᱟᱱᱟ ᱾ ᱱᱚᱣᱟ ᱢᱩᱫᱽᱨᱤ ᱨᱮᱭᱟᱜ ᱢᱩᱠᱷᱤᱭᱟ. ᱡᱤᱱᱤᱥ ᱫᱚ ᱚᱸᱰᱮᱱᱟᱜ ᱥᱤᱵᱽᱞᱤᱸᱜᱽ ᱠᱟᱱᱟ ᱡᱟᱦᱟᱸ ᱫᱚ ᱫᱩᱠᱷᱤᱱ ᱯᱟᱦᱴᱟ ᱥᱮᱫ ᱠᱚᱪᱮ ᱟᱠᱟᱱᱟ ᱾ ᱱᱚᱝᱠᱟ ᱜᱮ ᱱᱚᱰᱮᱱᱟᱜ ᱫᱟᱨᱮ ᱠᱚᱦᱚᱸ ᱫᱩᱠᱷᱤᱱ ᱥᱮᱦᱮᱫ ᱜᱮ ᱞᱤᱰᱩᱨ ᱛᱟᱦᱮᱸᱱᱟ ᱾  ᱢᱟᱨᱮ ᱫᱷᱚᱨᱚᱢ ᱠᱟᱛᱷᱟ ᱞᱮᱠᱟᱛᱮ ᱨᱟᱵᱚᱬ ᱛᱤᱱ ᱡᱚᱦᱚᱜ ᱥᱤᱵᱽᱡᱤ ᱦᱚᱛᱮᱛᱮ ᱮᱢ ᱟᱠᱟᱱ ᱥᱤᱵᱽᱞᱤᱝ ᱤᱫᱤ ᱠᱟᱛᱮ ᱞᱚᱝᱠᱟᱭ ᱪᱟᱞᱟᱜ ᱠᱟᱱ ᱛᱟᱦᱮᱸᱫ ᱩᱱ ᱡᱚᱦᱚᱜ ᱩᱱᱤ ᱫᱚ ᱱᱚᱰᱮᱭ ᱡᱮᱤᱨᱟ.ᱣ ᱞᱮᱱ ᱛᱟᱦᱮᱸᱫ ᱾ ᱵᱷᱚᱜᱚᱵᱟᱱ ᱥᱤᱵᱽ ᱮ ᱢᱮᱱ ᱞᱮᱫᱼᱟ ᱫᱚ ᱚᱲᱟᱜ ᱥᱮᱴᱮᱨᱚᱜ ᱢᱟᱬᱟᱝ ᱨᱮ ᱚᱠᱟ ᱨᱮᱦᱚᱸ ᱱᱚᱣᱟ ᱥᱤᱵᱽᱞᱤᱸᱜᱽ ᱟᱞᱚᱢ ᱫᱚᱦᱚᱭᱟ ᱾ ᱦᱚᱨ ᱨᱮ ᱨᱟᱵᱚᱬ ᱫᱚ ᱢᱤᱫ ᱦᱟᱲᱟᱢ ᱦᱚᱲ ᱱᱚᱣᱟ ᱥᱟᱵ ᱞᱟ.ᱜᱤᱫ ᱮᱢᱟᱫᱮᱭᱟ ᱤᱠᱷᱟ.ᱱ ᱩᱱᱤ ᱫᱚ ᱞᱟᱸᱜᱟ ᱜᱮᱭ ᱟ.ᱭᱠᱟ.ᱣ ᱠᱮᱫ ᱠᱷᱟ.ᱛᱤᱨ ᱥᱤᱵᱽᱞᱤᱸᱜᱽ ᱫᱚ ᱚᱛ ᱨᱮᱭ ᱫᱚᱦᱚ ᱠᱮᱫᱼᱟ ᱾ ᱩᱱ ᱠᱷᱚᱱ ᱜᱮ ᱱᱚᱣᱟ ᱥᱤᱵᱽᱞᱤᱸᱜᱽ ᱫᱚ ᱱᱚᱰᱮ ᱵᱟ.ᱭᱥᱟ.ᱣ ᱮᱱᱟ ᱟᱨ ᱥᱟᱥᱟᱥᱟᱭ ᱢᱩᱠᱨᱩᱲ ᱠᱟᱛᱮ ᱨᱮᱦᱚᱸ ᱚᱸᱰᱮ ᱠᱷᱚᱱ ᱵᱟᱝ ᱠᱚ ᱦᱤᱞᱟ.ᱣ ᱫᱟᱲᱮᱭᱟᱫᱼᱟ ᱾ ᱟᱨ ᱵᱟᱝ ᱫᱚ ᱫᱩᱠᱷᱤᱱ ᱥᱮᱦᱮᱫ ᱠᱚᱪᱮ ᱜᱮ ᱠᱚ ᱥᱚᱡᱷᱮ ᱫᱟᱲᱮᱭᱟᱫᱼᱟ ᱾ 

ᱢᱩᱫᱽᱨᱤ ᱨᱮᱭᱟᱜ ᱠᱟᱸᱛ ᱨᱮᱦᱚᱸ ᱚᱱᱠᱟᱱ ᱪᱤᱛᱟ.ᱨ ᱜᱮ ᱵᱮᱱᱟᱣ ᱟᱠᱟᱱᱟ ᱡᱟᱦᱟᱸᱨᱮ ᱨᱟᱵᱚᱬ ᱥᱤᱵᱽ ᱫᱚ ᱟᱨ ᱦᱚᱸ ᱥᱤᱵᱽᱞᱤᱸᱜᱽ ᱛᱩᱞ ᱞᱟ.ᱜᱤᱫ ᱮ ᱱᱮᱦᱚᱸᱨ ᱮ ᱠᱟᱱᱟ ᱟᱨ ᱵᱷᱚᱜᱚᱵᱟᱱ ᱥᱤᱵᱽ ᱫᱚᱭ ᱢᱟᱱᱟ ᱜᱚᱫ ᱠᱟᱜ ᱠᱟᱱᱟ ᱾ ᱱᱚᱣᱟ ᱪᱤᱛᱟ.ᱨ ᱦᱚᱛᱮᱛᱮ ᱚᱱᱟ ᱯᱩᱨᱟ. ᱜᱷᱚᱴᱚᱱ ᱮ ᱡᱤᱣᱤᱫ ᱨᱩᱣᱟ.ᱲ ᱜᱚᱫ ᱠᱟᱜ ᱠᱟᱱᱟ ᱾ ᱱᱚᱣᱟ ᱪᱤᱛᱟ.ᱨ ᱨᱮᱫᱚ ᱵᱨᱚᱦᱢᱟ ᱟᱨ ᱵᱤᱥᱱᱩ ᱦᱚᱸ ᱠᱤᱱ ᱩᱫᱩᱜ ᱥᱚᱫᱚᱨ ᱟᱠᱟᱱᱟ ᱾

ᱫᱚᱨᱤᱝᱵᱟᱰᱤ

ᱫᱚᱨᱮᱭᱟ ᱞᱟᱛᱟᱨ ᱠᱷᱚᱱ ᱓᱐᱐᱐ ᱯᱷᱩᱴ ᱨᱮᱭᱟᱜ ᱪᱮᱛᱟᱱ ᱨᱮ ᱢᱮᱱᱟᱜ ᱫᱚᱨᱤᱝᱵᱟᱰᱤ ᱫᱚ ᱢᱤᱫ ᱥᱚᱨᱮᱥ ᱥᱤᱛᱩᱝᱱᱟᱝᱟᱱ ᱨᱤᱥᱚᱨᱴ ᱠᱟᱱᱟ ᱾ ᱚᱸᱰᱮ ᱟᱴᱮᱫ ᱟᱠᱟᱱ ᱪᱚᱨᱚᱠ ᱪᱤᱠᱟ.ᱬ ᱠᱷᱟ.ᱛᱤᱨ ᱚᱱᱟ ᱫᱚ ᱳᱰᱤᱥᱟ ᱨᱮᱭᱟᱜ ᱠᱟᱥᱢᱤᱨ ᱢᱮᱱᱛᱮ ᱠᱚ ᱢᱮᱛᱟᱜᱼᱟ ᱾ ᱚᱸᱰᱮ ᱫᱚ ᱯᱟᱭᱤᱱ ᱫᱟᱨᱮ ᱨᱮᱭᱟᱜ ᱵᱤᱨ, ᱠᱟᱯᱷᱤ ᱵᱟᱜᱟᱱ ᱟᱨ ᱠᱷᱩᱵ ᱪᱚᱨᱚᱠ ᱜᱷᱟ.ᱴᱤ ᱧᱮᱧᱮᱞᱤᱭᱟ. ᱠᱚᱭ ᱢᱩᱦᱤᱛ ᱠᱚᱣᱟ ᱾ ᱱᱚᱣᱟ ᱜᱮ ᱳᱰᱤᱥᱟ ᱨᱮᱭᱟᱜ ᱢᱤᱫ ᱥᱩᱢᱩᱝ ᱡᱟᱭᱜᱟ ᱠᱟᱱᱟ ᱡᱟᱦᱟᱸᱨᱮ ᱨᱟᱵᱟᱝ ᱫᱤᱱ ᱫᱚ ᱵᱚᱨᱚᱯᱷ ᱧᱩᱨᱩᱜᱼᱟ ᱾ ᱫᱚᱨᱤᱝᱵᱟᱰᱤ ᱨᱮᱭᱟᱜ ᱢᱟᱴ ᱠᱷᱚᱱ ᱵᱩᱨᱩ ᱴᱚᱴᱷᱟ ᱫᱷᱟ.ᱵᱤᱡᱟᱜ ᱥᱟᱸᱜᱷᱟᱨ ᱟ.ᱰᱤ ᱢᱚᱡᱽ ᱛᱟᱦᱮᱸᱱᱟ ᱾ ᱱᱚᱣᱟ ᱵᱤᱨ ᱴᱚᱴᱷᱟ ᱫᱚ ᱯᱷᱩᱞᱵᱟᱬᱤ ᱠᱷᱚᱱ ᱑᱐᱐ ᱠᱤᱞᱚ ᱢᱤᱴᱚᱨ ᱥᱟᱺᱜᱤᱧ ᱨᱮ ᱢᱮᱱᱟᱜᱼᱟ ᱾

ᱰᱩᱝᱜᱤ

ᱰᱩᱝᱜᱤ ᱫᱚ ᱯᱷᱩᱞᱵᱟᱬᱤ ᱠᱷᱚᱱ ᱔᱕ ᱠᱤᱞᱚ ᱢᱤᱴᱚᱨ ᱥᱟᱺᱜᱤᱧ ᱯᱷᱩᱞᱵᱟᱬᱤᱼᱵᱚᱨᱦᱟᱢᱯᱩᱨ ᱨᱳᱰ ᱨᱮ ᱢᱮᱱᱟᱜᱼᱟ ᱾ ᱑᱑ ᱟᱱᱟᱜ ᱥᱚᱛᱟᱵᱽᱫᱷᱤ ᱨᱮ ᱱᱚᱰᱮ ᱫᱚ ᱢᱤᱫ ᱵᱚᱣᱫᱷ ᱵᱤᱦᱟᱨ ᱛᱟᱦᱮᱸ ᱠᱟᱱᱟ ᱾ ᱱᱚᱣᱟ ᱢᱟᱞᱚᱴ ᱮᱱ ᱛᱟᱭᱚᱢ ᱱᱚᱣᱟ ᱥᱤᱵᱽ ᱢᱩᱫᱽᱨᱤ ᱵᱮᱱᱟᱣ ᱞᱮᱱ ᱛᱟᱦᱮᱸᱫ ᱾ ᱱᱚᱣᱟ ᱵᱮᱱᱟᱣ ᱮᱫ ᱚᱠᱛᱚ ᱨᱮ ᱵᱚᱣᱫᱷ ᱵᱤᱦᱟᱨ ᱟᱜ ᱡᱟᱦᱟᱸ ᱥᱟᱨᱮᱡ ᱛᱮᱫ ᱧᱟᱢ ᱞᱮᱱᱟ ᱚᱱᱟ ᱫᱚ ᱢᱩᱫᱽᱨᱤ ᱵᱮᱲᱦᱟᱭ ᱛᱮ ᱩᱫᱩᱜ ᱥᱚᱫᱚᱨ ᱮᱱᱟ ᱾ ᱥᱩᱨ ᱴᱚᱴᱷᱟ ᱠᱷᱚᱱ ᱜᱮ ᱧᱟᱢ ᱮᱱ ᱢᱤᱫ ᱵᱚᱣᱫᱷ ᱢᱩᱴᱷᱟ.ᱱ ᱳᱰᱤᱥᱟ ᱯᱚᱱᱚᱛ ᱢᱤᱣᱡᱤᱭᱚᱢ, ᱵᱷᱩᱵᱚᱱᱮᱥᱣᱚᱨ ᱨᱮ ᱫᱚᱦᱚ ᱟᱠᱟᱱᱟ ᱾

ᱠᱚᱞᱤᱝ ᱜᱷᱟᱴᱤ

ᱠᱚᱞᱤᱝ ᱜᱷᱟᱴᱤ ᱫᱚ ᱯᱷᱩᱞᱵᱟᱬᱤ ᱠᱷᱚᱱ ᱔᱘ ᱠᱤᱞᱚ ᱢᱤᱴᱚᱨ ᱥᱟᱺᱜᱤᱧ ᱯᱷᱩᱞᱵᱟᱬᱤᱼᱵᱚᱨᱦᱟᱢᱯᱩᱨ ᱦᱚᱨ ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱜᱷᱟ.ᱴᱤ ᱥᱩᱨ ᱨᱮᱜᱮ ᱫᱚᱥᱢᱤᱞᱞᱟ ᱧᱩᱛᱩᱢᱟᱱ ᱢᱤᱫ ᱡᱟᱭᱜᱟ ᱢᱮᱱᱟᱜᱼᱟ ᱡᱟᱦᱟᱸᱨᱮ ᱥᱚᱢᱨᱟᱴ ᱚᱥᱳᱠ ᱫᱚ ᱠᱚᱞᱤᱝ ᱨᱮᱭᱟᱜ ᱢᱟᱨᱟᱝ ᱞᱟ.ᱰᱷᱟ.ᱭ ᱮ ᱞᱟ.ᱰᱷᱟ.ᱭ ᱞᱮᱱᱟ ᱟᱨ ᱤᱱᱟ. ᱛᱟᱭᱚᱢ ᱵᱚᱣᱫᱷᱚ ᱫᱷᱚᱨᱚᱢ ᱮ ᱟᱯᱱᱟᱨ ᱞᱮᱫ ᱛᱟᱦᱮᱸᱫ ᱾ ᱱᱚᱣᱟ ᱜᱷᱟ.ᱴᱤ ᱫᱚ ᱥᱤᱞᱣᱤᱠᱚᱞᱪᱚᱨ ᱜᱟᱰᱮᱱ ᱟᱨ ᱟᱭᱩᱨᱵᱮᱫᱤᱠ ᱫᱟᱨᱮ ᱱᱟ.ᱬᱤ ᱞᱟ.ᱜᱤᱫ ᱩᱯᱨᱩᱢ ᱢᱮᱱᱟᱜᱼᱟ ᱾ ᱥᱤᱞᱣᱤᱠᱚᱞᱪᱚᱨ ᱜᱟᱰᱮᱱ ᱨᱮ ᱨᱚᱵᱚᱞ ᱟᱨ ᱢᱟᱫᱽ ᱫᱟᱨᱮ ᱢᱮᱱᱟᱜᱼᱟ ᱾ ᱵᱟᱜᱟᱱ ᱨᱮ ᱞᱮᱛᱟᱲ ᱜᱮ ᱥᱚᱸᱫᱷᱟᱲ ᱥᱚ ᱟᱴᱮᱫ ᱛᱟᱦᱮᱸᱱᱟ ᱡᱟᱦᱟᱸᱛᱮ ᱦᱚᱲᱢᱚ ᱟᱨ ᱦᱟᱛᱟᱝ ᱪᱩᱦᱩᱞ ᱵᱩᱨᱤᱭᱟ.ᱲ ᱟ.ᱭᱠᱟ.ᱣ ᱜᱚᱫᱚᱜᱼᱟ ᱾

ᱢᱚᱸᱫᱽᱥᱚᱨᱩ ᱠᱩᱴᱤ

ᱱᱚᱣᱟ ᱴᱚᱴᱷᱟ ᱫᱚ ᱯᱷᱩᱞᱵᱟᱬᱤ ᱠᱷᱚᱱ ᱑᱐᱐ ᱠᱤᱞᱚ ᱢᱤᱴᱚᱨ ᱥᱟᱺᱜᱤᱧ ᱨᱮ ᱢᱮᱱᱟᱜᱼᱟ ᱾ ᱴᱚᱞᱟ ᱨᱮᱭᱟᱜ ᱵᱟᱦᱨᱮ ᱯᱟᱦᱴᱟ ᱨᱮ ᱢᱤᱫ ᱪᱚᱨᱪ ᱢᱮᱱᱟᱜᱼᱟ ᱡᱟᱦᱟᱸ ᱫᱚ ᱜᱚᱴᱟᱯᱟᱲᱟ ᱠᱷᱚᱱ ᱵᱩᱨᱩ ᱛᱮ ᱵᱮᱲᱦᱟᱭ ᱮᱥᱮᱫ ᱟᱠᱟᱱᱟ ᱾ ᱪᱚᱨᱚᱠ ᱥᱩᱨ ᱨᱮ ᱟᱡᱛᱮ ᱵᱮᱱᱟᱣ ᱟᱠᱟᱱ ᱵᱩᱨᱩ ᱠᱷᱟᱬᱟ ᱢᱮᱱᱟᱜᱼᱟ ᱡᱟᱦᱟᱸ ᱫᱚ ᱥᱩᱯᱩᱨ ᱒᱐᱐ ᱯᱷᱩᱴ ᱜᱟᱺᱦᱤᱨ ᱢᱮᱱᱟᱜᱼᱟ ᱾ ᱱᱚᱣᱟ ᱨᱮᱭᱟᱜ ᱪᱚᱨᱚᱠ ᱫᱚ ᱧᱮᱞ ᱡᱚᱝ ᱢᱮᱱᱟᱜᱼᱟ ᱾ ᱱᱚᱰᱮ ᱫᱚ ᱵᱩᱨᱩ ᱨᱮ ᱛᱟᱠᱮᱨᱚᱜ ᱟᱲᱟᱝ ᱟ.ᱰᱤ᱾ᱢᱚᱡᱽ ᱟ.ᱭᱠᱟ.ᱣᱜᱼᱟ ᱾

ᱵᱮᱞᱜᱷᱚᱨ

ᱥᱤᱨᱡᱚᱱ ᱨᱮᱭᱟᱜ ᱪᱚᱨᱚᱠ ᱪᱮᱦᱨᱟ ᱛᱮ ᱥᱟᱡᱟᱣ ᱟᱠᱟᱱ ᱵᱮᱞᱜᱷᱚᱨ ᱦᱟ.ᱨᱭᱟ.ᱲ ᱵᱩᱨᱩ ᱥᱟᱶ ᱫᱤᱱᱟ.ᱢ ᱮ ᱧᱮᱯᱮᱞᱟ ᱾ ᱱᱚᱣᱟ ᱴᱚᱴᱷᱟ ᱫᱚ ᱠᱩᱴᱤᱭᱟ ᱠᱷᱳᱴᱟ ᱡᱚᱱᱡᱟ.ᱛᱤ ᱠᱚᱣᱟᱜ ᱵᱚᱥᱠᱚᱫ ᱴᱷᱟᱶ ᱠᱟᱱᱟ ᱾ ᱱᱩᱠᱩ ᱡᱚᱱᱡᱟ.ᱛᱤ ᱫᱚ ᱛᱮᱦᱮᱧ ᱦᱚᱸ ᱡᱚᱢᱟᱜ ᱛᱩᱢᱟ.ᱞ ᱟᱨ ᱥᱟᱧᱪᱟᱣ ᱫᱚᱦᱚᱭ ᱞᱟ.ᱜᱤᱫ ᱚᱱᱟ ᱢᱟᱨᱮ ᱦᱚᱨ ᱜᱮᱠᱚ ᱟᱯᱱᱟᱨᱟ ᱾ ᱱᱩᱠᱩ ᱫᱚ ᱟ.ᱰᱤ ᱜᱮ ᱟ.ᱱᱟ.ᱱᱤᱭᱟ. ᱦᱚᱲ ᱠᱟᱱᱟ ᱠᱚ ᱾ ᱫᱚᱨᱮᱭᱟ ᱞᱟᱛᱟᱨ ᱠᱷᱚᱱ ᱒᱕᱕᱕ ᱯᱷᱩᱴ ᱪᱮᱛᱟᱱ ᱨᱮ ᱢᱮᱱᱟᱜ ᱵᱮᱞᱜᱷᱚᱨ ᱫᱚ ᱢᱤᱫ ᱨᱟ.ᱥᱠᱟ.ᱜ ᱥᱟᱸᱜᱷᱟᱨᱤᱭᱟ. ᱠᱚ ᱞᱟ.ᱜᱤᱫ ᱱᱟᱯᱟᱭ ᱴᱷᱟᱶ ᱠᱟᱱᱟ ᱾ ᱡᱟᱦᱟᱸᱭ ᱦᱚᱲ ᱵᱤᱨ ᱨᱮᱭᱟᱜ ᱢᱟᱦᱚᱞ ᱫᱚ ᱥᱩᱨ ᱠᱷᱚᱱ ᱟ.ᱭᱠᱟ.ᱣ ᱥᱟᱱᱟ ᱮᱫ ᱠᱚᱣᱟ ᱩᱱᱠᱩ ᱫᱚ ᱥᱩᱨ ᱨᱮ ᱢᱮᱱᱟᱜ ᱠᱳᱴᱟᱜᱚᱰ ᱥᱟᱸᱠᱪᱩᱣᱟᱨᱤ ᱠᱚ ᱮᱱᱡᱚᱭ ᱫᱟᱲᱮᱭᱟᱜᱼᱟ ᱾ ᱵᱮᱞᱜᱷᱚᱨ ᱫᱚ ᱯᱷᱩᱞᱵᱟᱬᱤ ᱠᱷᱚᱱ ᱑᱖᱕ ᱠᱤᱞᱚ ᱢᱤᱴᱚᱨ ᱥᱟᱺᱜᱤᱧ ᱨᱮ ᱢᱮᱱᱟᱜᱼᱟ ᱾

ᱦᱮᱡᱥᱮᱱ

ᱦᱚᱭ ᱦᱚᱨ

ᱡᱚᱛᱚ ᱠᱷᱚᱱ ᱥᱩᱨ ᱩᱰᱟ.ᱱ ᱟᱰᱟ ᱵᱷᱩᱵᱽᱱᱮᱥᱚᱨ ᱱᱚᱰᱮ ᱠᱷᱚᱱ ᱒᱑᱑ ᱠᱤᱞᱚ ᱢᱤᱴᱚᱨ ᱥᱟᱺᱜᱤᱧ ᱨᱮ ᱾

ᱨᱮᱞ ᱦᱚᱨ

ᱦᱩᱨ ᱨᱮᱞᱦᱮᱰ ᱫᱩᱠᱷᱤᱱ ᱯᱩᱨᱩᱵᱽ ᱨᱮᱞᱣᱮ ᱨᱮᱭᱟᱜ ᱵᱚᱨᱦᱟᱢᱯᱩᱨ ᱨᱮᱞᱣᱮ ᱥᱴᱮᱥᱚᱱ ᱠᱟᱱᱟ ᱡᱟᱦᱟᱸ ᱫᱚ ᱯᱷᱩᱞᱵᱟᱬᱤ ᱠᱷᱚᱱ ᱑᱖᱕ ᱠᱤᱞᱚ ᱢᱤᱴᱚᱨ ᱥᱟᱺᱜᱤᱧ ᱨᱮ ᱢᱮᱱᱟᱜᱼᱟ ᱾

ᱥᱚᱲᱚᱠ ᱦᱚᱨ

ᱯᱷᱩᱞᱵᱟᱬᱤ, ᱵᱷᱩᱵᱚᱱᱮᱥᱣᱚᱨ, ᱵᱚᱨᱦᱟᱢᱯᱩᱨ ᱟᱨ ᱯᱚᱱᱚᱛ ᱨᱮᱭᱟᱜ ᱮᱴᱟᱜ ᱢᱟᱨᱟᱝ ᱵᱟᱡᱟᱨ ᱠᱷᱚᱱ ᱫᱤᱱᱟ.ᱢ ᱦᱤᱞᱚᱜ ᱵᱚᱥ ᱥᱮᱵᱟ ᱦᱚᱛᱮᱛᱮ ᱡᱩᱲᱟ.ᱭ ᱛᱟᱦᱮᱸᱱ ᱠᱟᱱᱟ ᱾

ᱥᱟ.ᱠᱷᱭᱟ.ᱛ

ᱵᱟᱦᱨᱮ ᱡᱚᱱᱚᱲ


 Preliminary Findings & Recommendations - The National People’s Tribunal on Kandhamal , available at South Asia Citizens Web, 29 August 2010.
 From Kandhamal to Karavali: The Ugly Face of the Sangh Parivar , available at South Asia Citizen's Web, March 2009.